Janne Ahonen

| Janne Ahonen |
| --- | --- |

Henkilötiedot
Koko nimi:  Janne Petteri Ahonen
Syntynyt: 11. toukokuuta 1977 (ikä 47) Lahti, Suomi
Mäkihyppääjä
Lempinimi:  Rane Kuningaskotka
Pituus:  184 cm
Seura:  Lahden Hiihtoseura
Suksimerkki:  Fischer
Maailmancup
Kaudet:  1992–2008, 2009–2011, 2013–2018
Voitot:  36
Palkintokorokkeella:  108
 Tietolaatikko päivitetty 27. lokakuuta 2018 
  [ Muokkaa Wikidatassa ]   
| Mitalit> Maa:   Suomi.Mäkihyppy. Olympialaiset  | Mitalit> Maa:   Suomi.Mäkihyppy. Olympialaiset  | Mitalit> Maa:   Suomi.Mäkihyppy. Olympialaiset  | Maa:   Suomi> Mäkihyppy. |
| --- | --- | --- | --- |
|  Hopeaa | Salt Lake City 2002 | joukkuemäki |  |
|  Hopeaa | Torino 2006 | joukkuemäki |  |
| MM-kilpailut  | MM-kilpailut  | MM-kilpailut  |  |
|  Kultaa | Thunder Bay 1995 | joukkuemäki |  |
|  Kultaa | Trondheim 1997 | normaalimäki |  |
|  Kultaa | Trondheim 1997 | joukkuemäki |  |
|  Kultaa | Val di Fiemme 2003 | joukkuemäki |  |
|  Kultaa | Oberstdorf 2005 | suurmäki |  |
|  Hopeaa | Lahti 2001 | normaalimäen joukkuemäki |  |
|  Hopeaa | Lahti 2001 | suurmäen joukkuemäki |  |
|  Hopeaa | Oberstdorf 2005 | suurmäen joukkuemäki |  |
|  Pronssia | Lahti 2001 | suurmäki |  |
|  Pronssia | Oberstdorf 2005 | normaalimäki |  |
| Lentomäen MM-kilpailut  | Lentomäen MM-kilpailut  | Lentomäen MM-kilpailut  |  |
|  Hopeaa | Kulm 1996 | henkilökohtainen kilpailu |  |
|  Hopeaa | Planica 2004 | henkilökohtainen kilpailu |  |
|  Hopeaa | Planica 2004 | joukkuekilpailu |  |
|  Hopeaa | Kulm 2006 | joukkuekilpailu |  |
|  Hopeaa | Oberstdorf 2008 | joukkuekilpailu |  |
|  Pronssia | Vikersund 2000 | henkilökohtainen kilpailu |  |
|  Pronssia | Oberstdorf 2008 | henkilökohtainen kilpailu |  |
Janne Petteri Ahonen (s. 11. toukokuuta 1977 Lahti) on suomalainen mäkihyppääjä.
Ahonen on mäkihypyn kaksinkertainen maailmanmestari henkilökohtaisessa kilpailussa (Trondheim 1997 ja Oberstdorf 2005), sekä moninkertainen MM-hopea- ja pronssimitalisti lentomäessä, normaalimäessä sekä suurmäessä. Ahonen on maailmancupin kokonaiskilpailun voittaja kausilta 2003–2004 ja 2004–2005 sekä ainoa viisinkertainen Keski-Euroopan mäkiviikon voittaja (1998–1999, 2002–2003, 2004–2005, 2005–2006 ja 2007–2008). Joukkuekilpailuissa hän on kolminkertainen maailmanmestari. Nelinkertainen nuorten maailmanmestari (kaksi henkilökohtaista ja kaksi joukkuekilpailussa). Henkilökohtaista olympiamitalia hän ei ole urallaan saavuttanut.
Ahosen valmentajana toimii hänen veljensä Pasi Ahonen sekä Jari Larinto, ja hän edustaa Lahden Hiihtoseuraa.
Ahonen ilmoitti lopettavansa uransa kesällä 2008. Hänelle järjestettiin vielä jäähyväiskilpailu, johon kutsuttiin monia huippuhyppääjiä. Ahonen kuitenkin ilmoitti maaliskuussa 2009 palaavansa takaisin mäkikisoihin kaudeksi 2009–2010. Kauden viimeisen kilpailun eli normaalimäen SM-kisojen jälkeen Ahonen ilmoitti jatkavansa vielä ainakin yhden kauden ajan, ja ilmoitti päätavoitteikseen kaudelle 2011 Keski-Euroopan mäkiviikon ja Oslon pohjoismaisten hiihtolajien maailmanmestaruuskilpailut. 5. maaliskuuta 2011, Oslon maailmanmestaruuskisoissa, Ahonen ilmoitti lopettavansa uransa kuluvan kauden jälkeen.
Ahonen palasi jälleen kilpailemaan kaudelle 2013–2014 päätavoitteenaan vuoden 2014 olympialaiset. Olympialaisten ollessa käynnissä Ahonen ilmoitti jatkavansa uraansa vielä ainakin vuodella kevääseen 2015 saakka. Ilmoitus laukaisi mediassa spekulaatiot mahdollisesta jatkosta myös seuraaviin olympialaisiin 2018 saakka. Ahonen ilmoitti vuoden 2016 alussa jatkavansa uraansa ainakin vielä Lahden MM-kisoihin 2017 saakka. Keväällä 2017 Ahonen ilmoitti jatkavansa uraansa ainakin vuoden 2018 talviolympialaisiin saakka. Ahonen osallistui  Pyeongchangin talviolympialaisiin 2018 ja oli normaalimäessä 40:s, suurmäessä 27:s, joukkuemäessä 8:s ja näillä sijoituksillaan paras suomalainen. Kisojen jälkeen Ahonen ilmoitti jatkavansa vielä hyppäämistä. Ahonen ilmoitti lokakuussa 2018 lopettaneen kilpauransa mäkihyppääjänä. Maaliskuussa 2020 Ahonen ilmoitti jatkavansa uraansa ja osallistuvansa kevään SM-kilpailuihin.